I. L.: Én 2004-ben jártam először Budapesten, és azonnal beleszerettem. Amikor láttam, hogy meghirdették ezt a pozíciót, rögtön jelentkeztem, és nagyon örültem, amikor megkaptam. Imádom Budapestet, Budát és Pestet egyaránt. Azt szokták mondani, dolgozz Pesten és aludj Budán, de én most Budán dolgozom is és alszom is. Mint korábban említettem, a folyó, a vár, a hegyek, a hangulat mind lenyűgöző. És az emberek melegsége. Nem sokszor hasonlítjuk a magyarokat a mediterrán népekhez, de szerintem ugyanolyan melegszívűek. Talán azért is, mert beszélek magyarul, de az emberek annyira kedvesek és barátságokat. Mint nagykövet, tisztában vagyok vele, hogy az emberek szokszor tisztelettudóbbak, amikor hozzám beszélnek de őszintén úgy gondolom, nagyon kedvesek. A feleségemmel szoktunk utazni a metrón, a villamoson, a buszon, hétvégén kimegyünk a helyi piacra, imádjuk a várost. A kedvenc helyeimet illetően, túl sok van. Mindig kérdezik tőlem, hogy Budát vagy Pestet szeretem-e jobban de azt kell, hogy mondjam, mindkettőt. A vendégeinket a Dubarry étterembe szoktuk vinni, mert csodálatos a kilátás a várra, a Lánchídra és a villamosra. A kedvenc kávézónk a Majorka, de rengeteg kedvenc helyünk van még.